በኦሮሚያ 96ሺ ካሬሜትር መሬትና ከ105 ሚሊየን በላይ ብር እንዲመለስ ተደረገ
በኦሮሚያ ክልል በሙስና ተወስዶ የነበረው 96ሺ ካሬ ሜትር መሬትና ከ105 ሚሊየን በላይ ብር እንዲመለስ መደረጉን የክልሉ ስነ ምግባርና ጸረ ሙስና ኮሚሽን አስታወቀኮሚሽነር ሂሩት ቢረሳ ትናንት ለጋዜጠኞች በሰጡት መግለጫ ለመልካም አስተዳደር፣ ለኢኮኖሚያዊና ለማህበራዊ እድገት ላይ አደጋ አላቸው ያላቸውን የ ስነ ምግባር ብልሹነትና የኪራይ ሰብሳቢነት መባባስ አደጋ ለማስወገድም እርምጃው ጠናከሮ መቀጠሉን አስታውቀዋል ፡፡በክልሉም ከ 100 ሺ በላይ ባለስልጣናትንና ከፍተኛ አመራሮች የሃብት መጠን መመዝገቡና የማጣራት ስራም እየተከናወነ መሆኑን ገልጿል፡፡ ኮሚሽኑ ለኪራይ ሰብሳቢነትና ለብልሹ አሰራር ተጋላጭ ናቸው ያላቸውን ሴክተሮችን ለመለየትም 12 ጥናቶችን ማድረጉን ነው ያመለከቱት ፡፡በዚሁም መሰረት ኮሚሽኑ በክልሉ ከኢንቨስትመንት፣ ከሙስና ጋር በተያያዘ የተጠረጠሩ ከ 600 ሰዎች በላይ በህግ እንዲዳኙ እያደረጉ መሆናቸውን አስታውቀዋል ፡፡በተጨማሪም በህገ ወጥ መንገድ ተወስዶ የነበረ 96 ሺ 200 ካሬ ሜትር መሬትና ያላግባብ ተወስዶ የነበረው ከ105 ሚሊየን ብር በላይ ብር እንዲመለስ መደረጉን አረጋግጠዋል፡፡ከሚሽኑ በአሰራር ግድፈት ጥቅም ላይ ሊውል የነበረ 30 ነጥብ 6 ሚሊዮን ብር ማዳን ችሏል ነው ያሉት ።በተመሳሳይ መልኩ ተገቢውን አሰራር ባልተከተለ ሁኔታ ሊወጣ የነበረ 51 ነጥብ 8 ሚሊዮን ብር በተወሰደ የቅድመ መከላከል እርምጃ በማዳን ለመንግሥት ገቢ መደረጉንም ኮሚሽነሯ ገልጸዋል።ከጨረታ ሂደት ጋር የተያያዘ ከ9 ሚሊዮን ብር በላይም ከሙስና ማዳን ተችሏል ነው ያሉት ፡፡በሙስና የተገኘ 7 ሚሊዮን ብር ደግሞ ከባንክ እንዳይንቀሳቀስ መደረጉን የጠቆሙት ከሚሽነሯ ፤ከአነስተኛ እስከ ፎቅ የሚደርሱ 40 መኖሪያ ቤቶች ሲታገዱ በሙስና የተገኙ ስድስት ተሽከርካሪዎችም በኤግዚቢትነት መያዛቸውን አመልክተዋል ።የኦሮሚያ የስነምግባርና የፀረ ሙስና ኮሚሽን የ2009 ዓመተ ምህረት የ9 ወር የስራ አፈፃፀም ከእቅዱ 86 በመቶ መፈፀሙን ከሚሽነሯ አስረድተዋል ፡፡  